Når du betaler med Google Wallet må telefonen låses opp med fingeravtrykk, ansiktsgjenkjenning eller personlig kode. I tillegg benyttes et token i stedet for kortnummeret ditt. Tokenet erstatter tradisjonelle kortdetaljer slik at betaling kan gjennomføres uten at kortnummer, utløpsdato og CVV2-kode blir overført fra enhet til betalingsterminal. Tokenisering beskytter med andre ord kortdetaljene dine og er en ekstra sikkerhet. Når du bruker kortet ditt til mobilbetaling er du omfattet av de samme garantier og sikkerhetsfunksjoner som når du bruker kortet vanlig i butikk eller på nett.